text: 5. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ.Δ.1003/472 της 9/16 Φεβρ.1974  (ΦΕΚ Β΄ 195) Περί συμπληρώσεως της υπ’ αριθ.Σ.9529/416/ 19.3.70 αποφάσεως “περί εισαγωγής επί προσωρινή ατελεία πρώτων υλών, μερών και εξαρτημάτων αυτοκινήτων δια την κατασκευήν αυτοκινήτων-ψυγείων και λεωφορείων εξαγομένων εις αλλοδαπήν”. Έχοντες υπ’ όψει: 1)Τας διατάξεις του Νόμ.4607/30 “περί τροποποιήσεως διατάξεων των περί τελωνειακού δασμολογίου νόμων”. 2)Την από 22.1.74 γνωμοδότησιν της επιτροπής του άρθρ.6 του Νόμ.2861/54, αποφασίζομεν: Άρθρ.1.-Επιτρέπεται η επί προσωρινή ατέλεια εισαγωγή υπό βιομηχανιών κατασκευής αυτοκινήτων, υπό τους όρους και διατυπώσεις της υπ’ αριθ.Σ.9529/416/70 ημετέρας αποφάσεως, πρώτων υλών, μερών και εξαρτημάτων αυτοκινήτων δια την κατασκευήν επιβατηγών ηλεκτροκινήτων αυτοκινήτων εξαγομένων εις αλλοδαπήν εντός έτους από της εισαγωγής των πρώτων υλών, συμπληρουμένης αναλόγως της παρ.1 του άρθρ.1 της ανωτέρω ημετέρας αποφάσεως. Άρθρ.2.-Η παρούσα δημοσιευθήτω δια της Εφημερίδος της Κυβερνήσεως. 